*Par iepirkumu procedūras “Ģeogrāfiski atdalīta datu centra (Stretched cluster) risinājuma iegāde, ieviešana un uzturēšana” (ID Nr. RS 2024/50) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” (turpmāk – Pasūtītājs) Iepirkuma komisija no iespējamā pretendenta ir saņēmusi vēstuli ar lūgumu sniegt atbildi uz jautājumu par iepirkuma procedūras “Ģeogrāfiski atdalīta datu centra (Stretched cluster) risinājuma iegāde, ieviešana un uzturēšana” (ID Nr. RS 2024/50) (turpmāk – iepirkuma procedūra) nolikuma prasībām:

**Jautājums:**

Lūdzam precizēt nolikuma 18.3 punktā pieprasīto izziņu vai atsauksmi par iepriekš veiktajiem darbiem. Vai Elektronisko Iepirkumu Sistēmas izvērstā izdruka par pilnībā izpildītu pasūtījumu tiks uzskatīta par korektu pierādījumu veiksmīgi izpildītam projektam?

**Atbilde:**

Iepirkuma komisija paskaidro, ka iepirkuma procedūras nolikuma 18.3.punkts paredz, ka informācija par pretendenta pieredzi iesniedzama, atbilstoši nolikuma 17.1. punktam, saskaņā ar 18.3. punktā norādīto tabulu, un obligāti pievienojot darbu pasūtītāju izziņas (atsauksmes) par visiem sarakstā norādītajiem objektiem, kurās tas apliecina pretendenta pieredzi nolikuma 17.1.punktā minēto piegāžu un uzstādīšanas darbu veikšanā (ja pretendents objektīvu iemeslu dēļ nevar iesniegt pasūtītāja izziņas, jāiesniedz citi dokumenti, kas apliecina pretendenta pieredzes atbilstību nolikuma prasībām). Ņemot vērā minēto nolikuma nosacījumu, ja pretendents objektīvu iemeslu dēļ nevar iesniegt pasūtītāja izziņas (atsauksmes), pretendents ir tiesīgs iesniegt citus dokumentus, no kuriem nepārprotami izriet, ka attiecīgā piegāde un uzstādīšana ir veikta un ka pasūtītājs to ir pieņēmis.

Iepirkumu komisijas priekšsēdētāja K. Meiberga